Xitoyning Huawei kompaniyasi Yevropa ittifoqiga yordam sifatida yuborgan tibbiy niqoblarni qaytarib olishga qaror qildi. Bunga Yevropa ittifoqida ushbu yordamga behurmatlik qilingani sabab bo‘lgan. Foto: iStock Xitoy kompaniyasi Ispaniyaga 1 mln dona, Niderlandiyaga 800 ming dona niqob jo‘natgan. Kompaniyaning o‘z yordamini qaytarib olishiga Yevropa ittifoqining tashqi ishlar va xavfsizlik siyosati bo‘yicha oliy vakili Jozep Borrel ehtiyotsizlik qilib, Huawei yordamini “saxiylik siyosati” hamda shunchaki piar-kampaniya deb atagani sabab bo‘lgan. Huawei rahbariyati bunday “minnatdorlik”ka o‘z munosabatini kuttirib qo‘ymagan. Kompaniyada ta’kidlanishicha, u siyosatbozlikka hech qanday aloqasi bo‘lishni istamaydi va Yevropaga yordamini to‘xtatadi. “Biz bu yerda, Yevropada niqoblar donorligi dasturimizga chek qo‘yamiz”, deb aytgan kompaniya vakili.